Erik

Erik og Eirik er mannsnavn med opprinnelse i norrøne Eiríkr, som igjen er dannet av urnordiske *Aina-rikiaR eller *Aiwa-rikiaR. Det første navneleddet er dannet av urnordiske *aina, «alene, en», eller *aiwa, «evig, alltid», og det andre navneleddet av rikiaR, «rik, mektig hersker».

Utbredelse
mini|venstre|Spredningen av navnet Erik og tilsvarende i Europa over tid.
Eirik er kjent i Sverige gjennom sagakongen Eirik Agnesson som kan ha levd på 400-tallet.

Eiríkr var brukt som mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
ÆiríkR er også kjent brukt i ni forskjellige runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Eirik ble et svært vanlig navn i Norge i middelalderen. Over 360 forskjellige personer med navnet er nevnt i Regesta Norvegica.Regesta Norvegica Erich var et vanlig mannsnavn i Norge på 1500-tallet. Navnet ble også skrevet Erick, Eriich og Eriick. Til sammen over 1100 personer med disse navnene er nevnt i Norske Lensrekneskapsbøker 1548-1567.
Eirik var også det niende mest brukte på første halvdel av 1600-tallet. På 1700-tallet var Erich en mye brukt skriftvariant av navnet i Norge. I nyere tid har Erik vært blant de mest populære navenene på guttebarn født på 1960-tallet og igjen på 1980-tallet. Eirik har igjen hatt stor popularitet på 1980- og 1990-tallet.

Erik var et svært vanlig navn i Sverige på 1800- og 1900-tallet.

Eirikur var et svært vanlig navn på Island på midten av 1800-tallet. Navnet har siden vært noe mindre brukt.

I Danmark var Erik et svært populært navn i perioden ca. 1920–1960.

I Tyskland var Erich et populært navn på guttebarn på begynnelsen av 1900-tallet.

Eric var et vanlig navn i England på første halvdel av 1900-tallet.

Eric har vært et populært navn i USA siden 1940-årene og hadde en popularitetstopp med 1.3% i 1972. Formen Erik har vært populær siden 1960-årene og hadde en popularitetstopp med 0,3% i 1980.

Som tiltalenavn er Erik i dag det syvende mest brukte mannsnavnet i Sverige, og som fornavn generelt er det det mest brukte. Navnet er også mye brukt i resten av Skandinavia og i Finland. Eric er et vanlig navn i Frankrike, Belgia og USA. Eirik er mye brukt i Norge. Det er omtrent 12 000 personer i Norge som har Eirik som første eller eneste fornavn, og omtrent 20 000 som har Erik som første eller eneste fornavn. Eirikur er et vanlig navn på Island.

Erik var per 1998 det vanligste andrenavnet i dobbeltnavn på menn i Norge. De vanligste kombinasjonene var: Jan Erik, Svein Erik, Lars Erik og Bjørn Erik.

|}

 Navnedag 
Eirik og Erik har navnedag den 18. mai i Norge og Finland. Erik har navnedag 18. mai i Sverige og Danmark.

 Kjente personer med navnet 
 Norske konger:
 Eirik I Blodøks
 Eirik II Magnusson
 Erik av Pommern (Eirik III)
 Eirik Raude (ca. 950 – ca. 1003), norsk oppdager, egentlig Eiríkr rauði
 Erik Walkendorf, tidligere norsk erkebiskop av Nidaros
 Erich Christian Dahl (1814–1882), norsk forretningsmann og grunnlegger av E. C. Dahls bryggeri 
 Erik Werenskiold (1855–1938), norsk maler og tegner
 Eirik Mikael Hornborg (1879–1965), finsk historiker
 Erik Bye (1926–2004), norsk fjernsynspersonlighet, sanger og journalist
 Erik Dammann (1931–2025), norsk miljøforkjemper og forfatter
 Erik Tandberg (1932–2020), norsk romfartekspert
 Jan Erik Vold (f. 1939), norsk lyriker
 Erik Vea (f. 1951), norsk skøyteløper
 Erik Solheim (f. 1955), norsk politiker og Utviklingsminister
 Eirik Kvalfoss (f. 1959), norsk skiskytter
 Erik Poppe (f. 1960), norsk filmregissør
 Erik Solér (f. 1960), norsk psykolog og fotballspiller
 Erik Thorstvedt (f. 1962), norsk fotballspiller, blant annet for Viking og Tottenham
 Eirik Newth (f. 1964), norsk forfatter og blogger
 Erik Skjoldbjærg (f. 1964), norsk filmregissør
 Erik Fosnes Hansen (f. 1965), norsk forfatter 
 Erik Ødegaard (f. 1969), norsk maler og illustratør
 Erik Holtan (f. 1969), norsk fotballspiller, blant annet for Moss FK og Odd Grenland
 Erik Mykland (f. 1971), norsk fotballspiller kjent som "Myggen"
 Erik Hagen (f. 1975), norsk fotballspiller, blant annet for Vålerenga og FK Zenit St. Petersburg
 Eirik Verås Larsen (f. 1976), norsk kajakkpadler
 Eirik Bakke (f. 1977), norsk fotballspiller, blant annet for Sogndal og Leeds
 Erik Nevland (f. 1977), norsk fotballspiller
 Eirik Tage Johansen (f. 1982), norsk golfspiller
 Erik Huseklepp (f. 1984), norsk fotballspiller for Brann
 Erik Solbakken (f. 1984), norsk programleder
 Erik Midtgarden (f. 1987), norsk fotballspiller, Pors Grenland (Utlån fra Odd Grenland)

 Se også 
 Gamle-Erik, et folkelig kallenavn på djevelen i Skandinavia

 Referanser 

 Eksterne lenker 


Kategori:Mannsnavn
Kategori:Navn brukt i dansk
Kategori:Navn brukt i engelsk
Kategori:Navn brukt i estisk
Kategori:Navn brukt i færøysk
Kategori:Navn brukt i finsk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i grønlandsk
Kategori:Navn brukt i islandsk
Kategori:Navn brukt i kroatisk
Kategori:Navn brukt i nederlandsk
Kategori:Navn brukt i norsk
Kategori:Navn brukt i slovakisk
Kategori:Navn brukt i slovensk
Kategori:Navn brukt i spansk
Kategori:Navn brukt i svensk
Kategori:Navn brukt i tsjekkisk
Kategori:Navn brukt i tysk
Kategori:Navn brukt i ungarsk
Kategori:Navn fra kamp og beskyttelse
Kategori:Navn fra status og roller
Kategori:Navn fra tid og skjebne
Kategori:Navn med gotisk opprinnelse